पाएं अपने शहर की ताज़ा ख़बरें और फ्री ई-पेपरडाउनलोड करें
हम सब झेल रहे थे- लॉकडाउन, बंदिशें, सख्ती...क्योंकि इन सबके बीच कोरोना के कम होते आंकड़े में थोड़ा सुकून नजर आ रहा था। फिर छूट-बंद की नौटंकी का एक और दौर आया। तथाकथित क्राइसेस मैनेजमेंट कमेटी या यूं कहें कि क्राइसेस क्रिकेट कमेटी ने 1 मई से फिर कुछ घंटों के लिए भीड़ के साथ संक्रमण को बाहर आने की छूट दे ही दी। नतीजा- कोरोना फिर रफ्तार पकड़ने लगा।
अफसरों के साथ ही जनप्रतिनिधि इसके लिए सबसे ज्यादा जिम्मेदार हैं। इन्हीं के दबाव में पहले शादी की खरीदी की छूट ने मरीजों अंबार लगा दिया। सख्ती शुरू होने के बाद आंकड़े कम होते दिख ही रहे थे कि बुधवार की रिपोर्ट में एक विस्फोट हुआ। पहली बार 410 पॉजिटिव मरीज मिले। 3 दिन में ही नए मरीजों का आंकड़ा 1090 पर पहुंच गया। अब नई मुश्किल खड़ी हो गई है, क्योंकि मरीज तो बढ़ गए लेकिन हमारे पास इतने संसाधन नहीं कि सभी मरीजों को अस्पताल में भर्ती रखकर उन्हें इलाज दिया जा सके।
पूरे कोरोना काल में (मार्च 2020 से मई 2021 तक) सबसे ज्यादा मरीज बुधवार को 410 पाए गए हैं। इनके साथ ही उज्जैन में पॉजिटिव मरीजों की संख्या बढ़कर 14699 हो गई है। बुधवार को 2 और मरीजों की मौत हुई है, जिनमें 46 साल के मरीज की 1 मई को रिपोर्ट पॉजिटिव आई थी, जिनकी हार्ट अटैक से मौत होना बताई जा रही है। वहीं 50 साल के मरीज को 4 मई को रिपोर्ट पॉजिटिव आने पर भर्ती किया गया था, जिससे उनकी मृत्यु हुई है। इन सबके बीच राहत इतनी भर है कि 454 मरीज स्वस्थ हुए हैं और 3 दिन में यह संख्या 1040 हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn